Държавен вестник, бр. 27, 2013 г., стр. 39

БРОЙ  27	
Д Ъ Р Ж А В Е Н  В Е С Т Н И К 	
СТР.  39  
които следва да се представят допълнително, 
и определя срок за представянето им. Срокът 
е еднакъв за всички участници.
(5) Оценителите по чл. 17, ал. 1 съставят 
протокол за резултатите от работата си, кой­
то се представя на лицето по чл. 1, ал. 2 за 
утвърждаване.
(6) Лицето по чл. 1, ал. 2 писмено уведо­
мява всички кандидати в 3-дневен срок от 
утвърждаването на протокола, като на първия 
класиран кандидат едновременно се изпраща 
и покана за сключване на договор.
Чл. 19. (1) Процедурата за определяне на 
изпълнител се прекратява, когато:
1. не е подадена нито една оферта или няма 
допуснат нито един кандидат;
2. всички оферти не отговарят на предва­
рително обявените условия;
3. всички класирани кандидати, чиито 
оферти не надвишават предвидения финансов 
ресурс, последователно откажат да сключат 
договор;
4. всички оферти надвишават предвидения 
финансов ресурс или възникне невъзможност 
за осигуряването му;
5. са установени нарушения при откриване­
то и провеждането є, които не могат да бъдат 
отстранени, без това да промени условията, 
при които е обявена процедурата.
(2) Лицето по чл. 1, ал. 2 е длъжно в 3-дне­
вен срок от прекратяването на процедурата 
да уведоми за това кандидатите и програм­
ните оператори по Финансовия механизъм на 
Европейското икономическо пространство и 
Норвежкия финансов механизъм, съответно 
управляващия орган на оперативна програ­
ма, предоставил безвъзмездната финансова 
помощ.
Чл. 20. (1) Лицето по чл. 1, ал. 2 сключва 
писмен договор за изпълнение с определения 
за изпълнител кандидат в срок не по-дълъг 
от 30 дни от утвърждаването на протокола по 
чл. 18, ал. 5, който включва всички предложе­
ния от офертата на определения изпълнител.
(2) Лицето по чл. 1, ал. 2 е длъжно да сключи 
договор, който съответства на приложения в 
документацията проект, допълнен с всички 
предложения от офертата на кандидата, въз 
основа на които е избран за изпълнител. 
(3) Договор за изпълнение може да бъде 
изменен или допълнен само след писмено 
съгласуване с програмните оператори по 
Финансовия механизъм на Европейското 
икономическо пространство и Норвежкия фи­
нансов механизъм, съответно с управляващия 
орган на оперативна програма, предоставил 
безвъзмездната финансова помощ.
(4) Договор за изпълнение по изключение 
може да бъде изменен или допълнен без пис­
мено съгласуване по реда на ал. 3 в следните 
случаи:
1. когато в резултат на непредвидени об­
стоятелства се налага:
а) промяна в сроковете на договора, или
б) частична замяна на дейности от пред­
мета на договор за строителство или услуга, 
когато това е в интерес на лицето по чл. 1, 
ал. 2 и не води до увеличаване стойността 
на договора, или
в) намаляване общата стойност на дого­
вора в интерес на лицето по чл. 1, ал. 2 по­
ради намаляване на договорените цени или 
договорени количества или на отпадане на 
дейности, или
2. при изменение на държавно регулирани 
цени, когато основен предмет на договора 
е дейност, чиято цена е обект на държавно 
регулиране, и срокът му на изпълнение е над 
12 месеца – до размера на реалното увеличе­
ние на разходите на изпълнителя, настъпило 
като резултат от изменението на държавно 
регулираната цена, или
3. когато се налага увеличение в цената 
поради приемането на нормативен акт – до 
размера, произтичащ като пряка и непосред­
ствена последица от него, или
4. при удължаване срока на договор за дос­
тавка или услуга с периодично или продължи­
телно изпълнение, в случай че едновременно 
са изпълнени следните условия:
а) прекъсване в доставката или услугата би 
довело до съществени затруднения за лицето 
по чл. 1, ал. 2;
б) срокът на договора се удължава до избо­
ра на изпълнител, но не повече от 6 месеца.
(5) За всички неуредени въпроси във връзка 
със сключването, изпълнението и прекратява­
нето на договора за изпълнение се прилагат 
разпоредбите на Търговския закон и на Закона 
за задълженията и договорите.
Чл. 21. (1) Не се сключва договор с кан­
дидат, спечелил процедура за определяне на 
изпълнител, който: 
1. не отговаря на изискванията на чл. 22;
2. откаже да сключи договора;
3. при подписване на договора не предос­
тави изискуемата гаранция за изпълнение, 
ако такава се предвижда.
(2) За отказ по смисъла на ал. 1, т. 2 се 
счита и неявяването на спечелилия кандидат 
в посочения срок.
(3) В случаите на ал. 1 лицето по чл. 1, 
ал. 2 може да избере следващия в класира­
нето кандидат или да прекрати процедурата 
за определяне на изпълнител.
Чл. 22. (1) Лицето по чл. 1, ал. 2 не сключва 
договор с кандидат, който е:
1. осъждан, освен ако е реабилитиран, за 
някое от следните престъпления: 
а) престъпления против финансовата, да­
нъчната или осигурителната система, вклю­
чително изпиране на пари;
б) подкуп;